Մոգերի երկրպագություն (նկար, Պիտեր Բրեյգել Ավագ)

**Մոգերի երկրպագություն,** Պիտեր Բրեյգել Ավագի նկար, ստեղծվել է 1564 թվականին։ Նկարն ստեղծվել է այն ժամանակ, երբ նկարիչն ապրել և ստեղծագործել է Բրյուսելում։ Նկարը մոգերի երկրպագությանը նվիրված շարքի երեք նկարներից մեկն է։ Առաջին նկարը (1556—1562 թվականներ) շատ վատ է պահպանվել և գտնվում է Բրյուսելի Գեղեցիկ արվեստների թագավորական թանգարանում, երկրորդը լավ է պահպանվել (1564 թվական) և գտնվում է Լոնդոնի ազգային պատկերասրահում, երրորդը (1567 թվական) գտնվում է Օսկար Ռայնխերտի թանգարանում (Վինտերտուր)։

## Պատմություն
Նկարի ստեղծման ժամանակաշրջանը համընկնում է Իսպանիայի Ֆիլիպ II արքայի հոլանդական տարածաշրջանում կառավարելու շրջանին։ Պիտեր Բրեյգել Ավագն ապրել և ստեղծագործել է Իսպանական Նիդերլանդներում։ Այդ շրջանում հոլանդական հասարակությունը արմատական փոփոխություններ էր ապրում, ինչն արտահայտվում էր իսպանացիների կառավարության դեմ դժգոհությամբ, կաթոլիկների և բողոքականների միջև հաճախակի դավանաբանական բախումներով։ Բրյուսելը, որտեղ ապրում և ստեղծագործում էր Բրեյգել Ավագը, դարձել էր հեղափոխական իրադարձությունների կենտրոն։ Այս իրադարձությունները չէին կարող անտարբեր թողնել նկարչին, և նա սկսեց «Մոգերի երկրպագություն» նկարի աշխատանքները, սակայն իր մեկնաբանությամբ։ Նկարը սառն ընդունելության է արժանացել կաթոլիկ հասարակության կողմից, քանի որ լի էր հեգնանքով և հակաեկեղեցական բովանդակությամբ։

## Նկարի սյուժե
Նկարում հիշատակվում է Աստվածաշնչյան սյուժեն մոգերի մասին, որոնք եկել էին Արևելքից, որպեսզի երկրպագեն նորածին Հիսուսին և նրան ընծաներ մատուցեն։ (Մատթեոս 2:1-11)։ Իր ստեղծագործության մեջ Պիտեր Բրեյգել Ավագը որոշել է հեռանալ ավանդական նկարչությունից և ուրախության պահը ներկայացնելուց։ Գտնվելով Հիերոնիմոս Բոսխի արվեստի ազդեցության տակ՝ Բրեյգել Ավագը ստեղծել է նկար, որում չի արտահայտվում Մանկան ծննդյան ուրախությունը․ բոլոր կերպարները, նույնիսկ Մարիամ Աստվածածինը, տխուր են։ Հիսուսը և Մարիամը նկարի գլխավոր կերպարներն են։ Կանաչ հանդերձով տղամարդը ինչ-որ բան է շշնջում Հովսեփի ականջին։ Հովսեփը փակ աչքերով է լսում նրան, ինչն արտահայտում է անտարբերություն իրադարձության վերաբերյալ։  Փարախի մուտքի մոտ և Մարիամի, Մանկան, Հովսեփի, մոգերի և թխամորթ Բաղդասարի մոտ տղամարդիկ և զինվորներ կան, որոնց դեմքերին նկարիչը հաղորդել է հեգնանք և չարախնդություն։

## Պատկերասրահ

Պատկեր:Anbetung der Könige (Bruegel, um 1564).jpg|alt=Brueghel's Adoration of the Kings (nl), tempera on canvas, c.1556, Royal Museums of Fine Arts of Belgium, Brussels|Մոգերի երկրպագություն (1556), Բրյուսելի Գեղեցիկ արվեստների թագավորական թանգարան
Պատկեր:Anbetung der Könige im Schnee.jpg|alt=Brueghel's Adoration of the Magi in a Winter Landscape, oil on panel, 1563 or 1567, Oskar Reinhart Collection Am Römerholz, Winterthur|Մոգերի յ(1563 կամ 1567), Օսկար Ռայնխերտի թանգարան (Վինտերտուր)


Պատկեր:Pieter Bruegel the Elder - The Adoration of the Kings (detail) - WGA3462.jpg|alt=Mary and Christ Child|Մարիամը և մանուկ Հիսուսը
Պատկեր:Pieter Bruegel the Elder - The Adoration of the Kings (detail) - WGA3463.jpg|alt=Joseph and a figure whispering|Հովսեփը և նրա ականջին շշնջացող տղամարդը
Պատկեր:Pieter Bruegel the Elder - The Adoration of the Kings (detail) - WGA3464.jpg|alt=Melchior with his gift|Մոգը՝ ընծայով
Պատկեր:Pieter Bruegel the Elder - The Adoration of the Kings (detail) - WGA3465.jpg|alt=Group of figures beside Joseph|Կերպարներ Հովսեփի մոտ


## Ծանոթագրություններ

## Արտաքին հղումներ
Профиль картины на сайте Лондонской национальной галереи

Կատեգորիա:Արվեստի ստեղծագործություններ
Կատեգորիա:Լոնդոնի ազգային պատկերասրահի նկարներ
Կատեգորիա:Հին Կտակարանի թեմայով նկարներ
Կատեգորիա:Պիտեր Բրեյգել Ավագի նկարներ
Կատեգորիա:1564 նկարներ